I [[2. division i ishockey 1964-65|sæsonen 1964-65]] lykkedes det for første gang vinderen af vestkredsen at vinde playoff-kampen mellem de to kredsvindere. Kampen stod mellem [[Vojens Ishockey Klub|Vojens IK]] og [[AIK Frederiksholm]] fra [[København]], og den blev spillet på [[Vojens Isstadion]], som var blevet indviet i [[1963]]. [[Vojens Ishockey Klub|Sønderjyderne]] vandt kampen overlegent med 7-0, og kunne dermed overtage [[USG]]'s plads i 1.&nbsp;division, eftersom københavnerne var blevet [[oprykning og nedrykning|tvangsnedrykket]] til 2.&nbsp;division, fordi de var udeblevet fra en kamp i [[Esbjerg]]. Men så nemt skulle det ikke gå, for formanden for [[Dansk Ishockey Union]], [[Knud Tønsberg]], der var til stede i [[Vojens]] i forbindelse med playoff-kampen, udtrykte tvivl om [[Vojens Ishockey Klub|Vojens IK]] var stærke nok til at spille i [[Superisligaen|1.&nbsp;division]] og foreslog, at [[Vojens Ishockey Klub|sønderjyderne]] spillede en "vejledende" kamp mod [[USG]] for at fastslå klubbernes styrkeforhold, hvorefter unionens repræsentantskab kunne beslutte, om holdet skulle [[oprykning og nedrykning|rykke op]]. Dette forslag blev dog klart afvist af [[Vojens Ishockey Klub|Vojens IK]], som mente at man på sportslig vis havde sikret sig [[oprykning og nedrykning|oprykning]] til [[Superisligaen|1.&nbsp;division]]. Og samtidig var [[USG]] heller ikke interesseret i en sådan kamp, fordi man var i gang med at protestere over [[oprykning og nedrykning|tvangsnedrykningen]] til 2.&nbsp;division. Løsningen på det hele blev at [[Dansk Ishockey Union]] besluttede at udvide [[Superisligaen|1. divison]] fra seks til syv hold [[1. division i ishockey 1965-66|den kommende sæson]], så der blev plads til både [[USG]] og [[Vojens Ishockey Klub|Vojens IK]].
Historie Foreninger Organisationer